Diari Oficial de la Generalitat Valenciana


Sumari del DOGV 6229, del 18-03-2010 (2010/2695)

Notificació de resolució. Expedient número QNE 9201/0419 Monòver.
-----------------------------------------------------------------

### Dades del document

Número de DOGV
:   6229

Data del DOGV
:   18-03-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/2695


Data del document
:   15-02-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Notificació de resolució. Expedient número USM 6805/0419 Monòver. [2010/2695]  
Pel fet d'haver resultat infructuoses les gestions realitzades per a efectuar la notificació dirigida a Justo Antonio Quesada Mendiola, sector Beties, amb domicili al carrer de Luxemburg, zona comercial, local núm. 7, urbanització Gran Alacant, codi postal 03398, Santa Pola, d'acord amb el que preveu l'article 59.4 de la Llei de règim jurídic de les administracions públiques, es porta a efecte per aquest edicte.  
«Exp. AIU.2004/0419. Monòver. Agrupació d'interés urbanístic, sector Beties.  
La directora general d'Ordenació Territorial, p. s. de l'article 7 del Decret 13/07, la secretària autonòmica de Medi Ambient, Aigua, Urbanisme i Habitatge, M. Ángeles Ureña Guillen, el dia 25 de juny de 2008 dicta la següent resolució.  
Vistes les actuacions practicades en l'expedient de referència i de conformitat amb els següents  
Antecedents de fet  
Primer. Amb data 26 de febrer de 2004, Juan Antonio Quesada Mendiola, en nom i representació de l'agrupació d'interés urbanístic del sector Beties de Monòver, sol·licita d'aquesta Conselleria de Territori i Habitatge, actual Conselleria de Medi Ambient, Aigua, Urbanisme i Habitatge, la inscripció de l'esmentada agrupació en el Registre d'Agrupacions d'Interés Urbanístic.  
Segon. En data de notificació de 22 de juliol de 2005, se li notifica que esmene necessàriament les deficiències observades en la documentació aportada, i se li concedeixen 10 dies per a la presentació de la documentació de conformitat amb l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. L'interessat sol·licita pròrroga amb data Registre General d'Entrada 10 d'agost de 2005. Amb data de notificació 16 de desembre de 2005 se li comunica que transcorregut el termini previst en l'art. 92 de la Llei 30/1992, es resoldrà mitjançant caducitat.  
Tercer. Amb data de Registre General d'Entrada 23 de desembre de 2005, l'interessat presenta la documentació sol·licitada, però aquesta presenta noves deficiències les quals li són notificades amb data 24 de gener de 2006. L'interessat sol·licita novament pròrroga, amb data Registre General d'Entrada de 9 de febrer de 2006. Transcorregut el termini sol·licitat de pròrroga, es notifica l'escrit de caducitat de data de Registre General d'Eixida 14 de març de 2006, prevista en l'esmentat art. 92 de la Llei 30/1992, però no és possible la notificació per destinatari desconegut.  
Quart. Amb data de Registre General d'Entrada 4 d'abril de 2006, novament l'interessat sol·licita pròrroga, i transcorreguda aquesta, se li notifica el termini per a la caducitat de conformitat amb l'art. 92 de la Llei 30/1992, en data 19 de juliol de 2006.  
Cinqué. Amb data de Registre General d'Entrada 19 d'octubre de 2006, el secretari de l'agrupació d'interés urbanístic de referència presenta part de la documentació sol·licitada en l'escrit de deficiències notificades en data 24 de gener de 2006, i aquest Servei Territorial li sol·licita de nou la part de les deficiències no esmenades mitjançant un escrit de deficiències, de data de notificació 17 de novembre de 2006. L'interessat amb data de Registre General d'Entrada 28 de novembre de 2006, sol·licita novament pròrroga.  
Sisé. Transcorregut el termini de pròrroga se li notifica, amb data 25 de juliol de 2007, novament les deficiències notificades amb data 17 de novembre de 2006, i l'interessat sol·licita novament pròrroga amb data de Registre General d'Entrada 3 d'agost de 2007. Transcorregut l'esmentat termini, amb data de notificació 11 de març de 2008 se li comunica el termini per a la caducitat de conformitat amb l'art. 92 de la Llei 30/1992. En data de hui no s'ha aportat la documentació subsanatòria sol·licitada.  
Fonaments jurídics  
Únic. De conformitat amb el que disposa l'article 92 de la Llei 30/1992, de 26 de novembre, de règim jurídic de les administracions públiques i del procediment administratiu comú, quan es produïsca la paralització d'un procediment iniciat a sol·licitud de l'interessat per causa imputable a aquest, l'administració l'advertirà que, transcorreguts tres mesos, se'n produirà la caducitat. Consumit aquest termini sense que el particular requerit realitze les activitats necessàries per a reprendre la tramitació, l'administració acordarà l'arxiu de les actuacions.  
Els serveis tècnics del Servei d'Ordenació del Territori d'Alacant han emés un informe respecte de l'agrupació d'interés urbanístic objecte d'aquest expedient, en el qual es proposa declarar la caducitat del procediment iniciat. És factible aquesta declaració per no afectar la qüestió suscitada a l'interés general.  
Per tot això, vistos els antecedents exposats, com també el precepte legal esmentat i la resta de general i pertinent aplicació, i fent ús de les atribucions que em confereix el Decret 162/2007, de 21 de setembre, del Consell, pel qual s'aprova el Reglament dels òrgans territorials i urbanístics de la Generalitat, resolc:  
Declarar la caducitat de l'expedient iniciat a instàncies de l'interessat.  
Contra aquesta resolució, que no posa fi a la via administrativa, es pot interposar recurs d'alçada davant de la secretària autonòmica de Medi Ambient, Aigua, Urbanisme i Habitatge, segons el que disposa l'article 74.3.c) de la Llei 5/1983, de 30 de desembre, de Govern Valencià i article 13.2 del Decret 162/2007, de 21 de setembre, del Consell pel qual s'aprova el Reglament d'òrgans urbanístics de la Generalitat, en el termini d'un mes comptador a partir de l'endemà de la data de recepció d'aquesta notificació.»  
Alacant, 15 de febrer de 2010.- El director territorial d'Alacant de la Conselleria de Medi Ambient, Aigua, Urbanisme i Habitatge: Ramón Rizo Aldeguer.